หลังจากที่หมดตัวไปกับ lobster set เมื่อวานประมาณเจ็ดพันกว่าๆ วันนี้ขอมาลองชีสทาร์ตที่เขาว่าเด็ดนักหนาดู ตอนแรกอยากจะลองชิมเครปด้วย แต่เห็นราคาแล้วผงะ 150+ OMG!!! แถมต้องรอคิวอีกประมาณชั่วโมง ดูแล้วไม่คุ้มค่ากับการลงทุนรอขนาดนั้น 
ซื้อชีสทาร์ตกลับมา ราคาชิ้นละ 60 บาท ???? OMG อีกรอบ แต่ก็เอาเถอะลองดู ตอนที่กินมันเย็นเลยไม่แน่ใจว่าควรจะอุ่นให้ร้อนซักนิดมั้ย เพราะคนขายบอกว่าทางร้านต้องอบนาน 30 นาที แต่ตอนเอามาให้เรา มันก็ไม่ร้อนนะ เลยไม่รู้ว่าควรกินเย็นหรืออุ่นๆ 
ถามถึงรสชาติ มันคือชีสเต็มๆคำ ใครชอบชีสคงฟิน แต่กินชิ้นเดียวก็ขอบายเพราะเลี่ยนมาก ถามว่าอร่อยมั้ย คำตอบคืออร่อยนะ แต่มันกินได้ไม่เยอะ ซึ่งอาจจะเป็นข้อดีที่ทำให้ไม่อ้วนไปกว่านี้